title: Komisijas Īstenošanas regula (ES) 2018/1851 (2018. gada 21. novembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Bayrisch Blockmalz” / “Bayrischer Blockmalz” / “Echt Bayrisch Blockmalz” / “Aecht Bayrischer Blockmalz” (AĢIN))

text:
                  28.11.2018

                  LV

                  Eiropas Savienības Oficiālais Vēstnesis

                  L 302/5

         KOMISIJAS ĪSTENOŠANAS REGULA (ES) 2018/1851
         (2018. gada 21. novembris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Bayrisch Blockmalz” / “Bayrischer Blockmalz” / “Echt Bayrisch Blockmalz” / “Aecht Bayrischer Blockmalz” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 15. panta 1. punktu un 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Vācijas pieteikums, kurā lūgts reģistrēt nosaukumu “Bayrisch Blockmalz” / “Bayrischer Blockmalz” / “Echt Bayrisch Blockmalz” / “Aecht Bayrischer Blockmalz”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums būtu jāreģistrē.

                     (3)

                     Elektroniskajās vēstulēs, ko Komisija saņēmusi 2018. gada 19. aprīlī un 2018. gada 21. jūnijā, Vācijas iestādes paziņoja, ka valsts līmeņa iebildumu iesniegšanas procedūras gaitā tika apgalvots, ka nosaukuma “Bayrisch Blockmalz” / “Bayrischer Blockmalz” / “Echt Bayrisch Blockmalz” / “Aecht Bayrischer Blockmalz” reģistrācija varētu apdraudēt pilnīgi identiska nosaukuma esību un ka ar identisko nosaukumu apzīmētie produkti likumīgi tirgoti vairāk nekā piecus gadus pirms Regulas (ES) Nr. 1151/2012 50. panta 2. punkta a) apakšpunktā paredzētās publicēšanas dienas. Tāpēc Vācijas iestādes lūdza saskaņā ar minētās regulas 15. panta 1. punktu piešķirt pārejas laiku (līdz 2020. gada 31. decembrim) ražotājam Kalfany Süße Werbung GmbH & Co.KG, D-79336 Herbolzheim, kas atrodas ārpus ģeogrāfiskā apgabala, kurš noteikts ar nosaukumu “Bayrisch Blockmalz” / “Bayrischer Blockmalz” / “Echt Bayrisch Blockmalz” / “Aecht Bayrischer Blockmalz” apzīmētā produkta ražošanai, un kas vairāk nekā piecus gadus ir likumīgi tirgojis produktu ar tirdzniecības nosaukumu “Bayrisch Blockmalz” / “Bayrischer Blockmalz” / “Echt Bayrisch Blockmalz” / “Aecht Bayrischer Blockmalz”.

                     (4)

                     Ievērojot to, ka Kalfany Süße Werbung GmbH & Co.KG, D-79336 Herbolzheim atbilst Regulas (ES) Nr. 1151/2012 15. panta 1. punktā paredzētajiem nosacījumiem, lai pārējas laikā varētu likumīgi lietot tirdzniecības nosaukumu pēc tā reģistrācijas, būtu jāpiešķir tam līdz 2020. gada 31. decembrim ilgs pārejas laiks, kurā tam atļauts lietot nosaukumu “Bayrisch Blockmalz” / “Bayrischer Blockmalz” / “Echt Bayrisch Blockmalz” / “Aecht Bayrischer Blockmalz”.

                     (5)

                     Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,

               IR PIEŅĒMUSI ŠO REGULU.

            1. pants
            Nosaukums “Bayrisch Blockmalz” / “Bayrischer Blockmalz” / “Echt Bayrisch Blockmalz” / “Aecht Bayrischer Blockmalz” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 2.3. grupas “Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Ražotājam Kalfany Süße Werbung GmbH & Co.KG, D-79336 Herbolzheim tiek atļauts turpināt izmantot reģistrēto nosaukumu “Bayrisch Blockmalz” / “Bayrischer Blockmalz” / “Echt Bayrisch Blockmalz” / “Aecht Bayrischer Blockmalz” (AĢIN) līdz 2020. gada 31. decembrim.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 21. novembrī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 343, 14.12.2012., 1. lpp.

            (2)  OV C 96, 14.3.2018., 38. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2017/2328 (2017. gada 14. decembris), ar ko nosaukumam “Skalický rubín” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību

text:
               15.12.2017

               LV

               Eiropas Savienības Oficiālais Vēstnesis

               L 333/28

         KOMISIJAS ĪSTENOŠANAS REGULA (ES) 2017/2328
   (2017. gada 14. decembris),
   ar ko nosaukumam “Skalický rubín” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Saskaņā ar Regulas (ES) Nr. 1308/2013 97. panta 2. un 3. punktu Komisija ir izskatījusi Slovākijas iesniegto pieteikumu reģistrēt nosaukumu “Skalický rubín”, un pēc tam tas ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

               (3)

               Saskaņā ar Regulas (ES) Nr. 1308/2013 99. pantu nosaukums “Skalický rubín” būtu jāaizsargā un jāieraksta tās pašas regulas 104. pantā minētajā reģistrā.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Nosaukumam “Skalický rubín” (ACVN) piešķir aizsardzību.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 224, 13.7.2017., 9. lpp.


title: Komisijas Īstenošanas regula (ES) 2017/2331 (2017. gada 14. decembris), ar ko nosaukumam “La Clape” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību

text:
               15.12.2017

               LV

               Eiropas Savienības Oficiālais Vēstnesis

               L 333/45

         KOMISIJAS ĪSTENOŠANAS REGULA (ES) 2017/2331
   (2017. gada 14. decembris),
   ar ko nosaukumam “La Clape” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Saskaņā ar Regulas (ES) Nr. 1308/2013 97. panta 2. un 3. punktu Komisija ir izskatījusi Francijas iesniegto pieteikumu reģistrēt nosaukumu “La Clape”, un pēc tam tas ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

               (3)

               Saskaņā ar Regulas (ES) Nr. 1308/2013 99. pantu nosaukums “La Clape” būtu jāaizsargā un jāieraksta tās pašas regulas 104. pantā minētajā reģistrā.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Ar šo nosaukumam “La Clape” (ACVN) piešķir aizsardzību.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 259, 9.8.2017., 3. lpp.


title: Komisijas Īstenošanas regula (ES) 2017/2323 (2017. gada 17. novembris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Ternasco de Aragón” (AĢIN))

text:
               15.12.2017

               LV

               Eiropas Savienības Oficiālais Vēstnesis

               L 333/8

         KOMISIJAS ĪSTENOŠANAS REGULA (ES) 2017/2323
   (2017. gada 17. novembris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Ternasco de Aragón” (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Ternasco de Aragón”, kas reģistrēta saskaņā ar Komisijas Regulu (EK) Nr. 1107/96 (2), kurā grozījumi izdarīti ar Komisijas Regulu (ES) Nr. 583/2013 (3).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (4).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Ternasco de Aragón” (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 17. novembrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

      (3)  Komisijas 2013. gada 18. jūnija Regula (ES) Nr. 583/2013, ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Ternasco de Aragón” (AĢIN)) (OV L 169, 21.6.2013., 37. lpp.).

      (4)  OV C 250, 1.8.2017., 24. lpp.


title: Padomes Īstenošanas regula (ES) 2018/413 (2018. gada 16. marts), ar ko īsteno 12. pantu Regulā (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā

text:
               19.3.2018

               LV

               Eiropas Savienības Oficiālais Vēstnesis

               L 75/1

         PADOMES ĪSTENOŠANAS REGULA (ES) 2018/413
   (2018. gada 16. marts),
   ar ko īsteno 12. pantu Regulā (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 356/2010 (2010. gada 26. aprīlis), ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā (1), un jo īpaši tās 12. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               2010. gada 26. aprīlī Padome pieņēma Regulu (ES) Nr. 356/2010.

               (2)

               2018. gada 8. martā Apvienoto Nāciju Organizācijas Drošības padomes (“ANO DP”) komiteja, kas izveidota, ievērojot ANO DP Rezolūcijas 751 (1992) un 1907 (2009), to personu un vienību sarakstam, kurām piemēro ierobežojošus pasākumus, pievienoja divas personas.

               (3)

               Tāpēc būtu attiecīgi jāgroza Regulas (ES) Nr. 356/2010 I pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 356/2010 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 16. martā

            Padomes vārdā –

            priekšsēdētāja

         E. ZAHARIEVA

      (1)  OV L 105, 27.4.2010., 1. lpp.

      PIELIKUMS
      Regulas (ES) Nr. 356/2010 I pielikumā iekļautajam sarakstam pievieno turpmāk uzskaitītās personas:
      I.   Personas

                  16.

                     Ahmad Iman Ali (jeb a) Sheikh Ahmed Iman Ali; b) Shaykh Ahmad Iman Ali; c) Ahmed Iman Ali; d) Abu Zinira)
                  Dzimšanas datums: a) aptuveni 1973. gads; b) aptuveni 1974. gads
                  Dzimšanas vieta: Kenija
                  Valsts piederība: Kenija
                  ANO iekļāvusi sarakstā: 2018. gada 8. marts
                  Papildu informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/

                     Ahmad Iman Ali sarakstā tika iekļauts 2018. gada 8. martā saskaņā ar Rezolūciju 1844 (2008). Ahmad Iman Ali ir ievērojams Kenijas grupējuma Al-Shabaab komandieris, kas kopš 2012. gada ir bijis grupas vadītājs Kenijā. Viņš ir grupas Kenijas atzara darbību vadītājs un parasti vēršas pret Kenijas AMISOM spēkiem Somālijā, piemēram, 2016. gada janvārī veiktajā uzbrukumā Kenijas AMISOM spēkiem El Adde Somālijā. Ali ir arī atbildīgs par Al-Shabaab grupējuma propagandu, kas ir vērsta pret Kenijas valdību un civiliedzīvotājiem, piemēram, 2017. gada jūlija video, kur viņš izsaka draudus musulmaņiem, kas dienē Kenijas drošības spēkos. Papildus minētajām darbībām Ali dažkārt ir darbojies arī kā Al-Shabaab vervētājs, koncentrējoties uz nabadzīgiem jauniešiem Nairobi graustu rajonos, un kā Al-Shabaab līdzekļu ievācējs, kas resursu nodrošināšanas vajadzībām izmanto mošejas. Viņa galvenais mērķis ir destabilizēt stāvokli Kenijā, izsakot draudus, plānojot un veicot uzbrukumus, un mudināt musulmaņu jauniešus piedalīties kaujās pret Kenijas drošības spēkiem.

                  17.

                     Abdifatah Abubakar Abdi (jeb Musa Muhajir)
                  Dzimšanas datums: 1982. gada 15. aprīlis
                  Dzimšanas vieta: Somālija
                  Valsts piederība: Somālija
                  Adrese: a) Somālija; b) Mombasa, Kenija
                  ANO iekļāvusi sarakstā: 2018. gada 8. marts
                  Papildu informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/

                     Abdifatah Abubakar Abdi sarakstā tika iekļauts 2018. gada 8. martā saskaņā ar Rezolūciju 1844 (2008). 2015. gadā Abdifatah Abubakar Abdi tika iekļauts Kenijas valdības meklēto teroristu sarakstā, par kuriem ir zināms vai par kuriem ir aizdomas, ka viņi ir grupējuma Al-Shabaab dalībnieki. Kenijas policija ziņo, ka Abdi Somālijas teritorijā grupējumam Al-Shabaab vervē dalībniekus, kuri atbalsta Al-Shabaab, kas ir ANO Drošības padomes Somālijas un Eritrejas sankciju sarakstā iekļauta vienība, un iesaistās darbībās, kas apdraud mieru, drošību un stabilitāti Somālijā. Starp minētajiem savervētajiem dalībniekiem bija trīs sievietes, kuras Kenijas policija arestēja, kad viņas mēģināja nokļūt Somālijā. Abdi tiek meklēts saistībā ar 2014. gada jūnijā Mpeketoni Kenijā veikto uzbrukumu, kurā daudzi zaudēja dzīvību, un tiek uzskatīts, ka viņš plāno turpmākus uzbrukumus. Kaut gan Abdi var būt koncentrējies uz operācijām ārpus Somālijas, ir zināms, ka viņš dzīvo Somālijā un grupējumam Al-Shabaab vervē personas, kas gatavojas šķērsot Kenijas un Somālijas robežu.


title: Komisijas Īstenošanas regula (ES) 2018/461 (2018. gada 20. marts), ar ko atbilstīgi Eiropas Parlamenta un Padomes Regulai (ES) 2015/2283 atļauj kā jaunu pārtikas produktu sastāvdaļu plašāk lietot ar taksifolīnu bagātu ekstraktu un groza Komisijas Īstenošanas regulu (ES) 2017/2470 (Dokuments attiecas uz EEZ. )

text:
               21.3.2018

               LV

               Eiropas Savienības Oficiālais Vēstnesis

               L 78/7

         KOMISIJAS ĪSTENOŠANAS REGULA (ES) 2018/461
   (2018. gada 20. marts),
   ar ko atbilstīgi Eiropas Parlamenta un Padomes Regulai (ES) 2015/2283 atļauj kā jaunu pārtikas produktu sastāvdaļu plašāk lietot ar taksifolīnu bagātu ekstraktu un groza Komisijas Īstenošanas regulu (ES) 2017/2470
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
   tā kā:

               (1)

               Regula (ES) 2015/2283 nosaka, ka Savienībā drīkst tirgū laist tikai tādus jaunos pārtikas produktus, kuri ir atļauti un iekļauti Savienības sarakstā.

               (2)

               Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

               (3)

               Saskaņā ar Regulas (ES) 2015/2283 12. pantu Komisija iesniedz īstenošanas akta projektu par jauna pārtikas produkta laišanu Savienības tirgū un par Savienības saraksta atjaunināšanu.

               (4)

               Uzņēmums Ametis JSC2010. gada 23. augustā Apvienotās Karalistes kompetentajai iestādei iesniedza pieteikumu, kurā kā jaunu pārtikas produkta sastāvdaļu Eiropas Parlamenta un Padomes Regulas (EK) Nr. 258/97 (3) 1. panta 2. punkta e) apakšpunkta nozīmē lūdza Savienības tirgū laist ar taksifolīnu bagātu ekstraktu, kas iegūts no Daurijas lapegles koksnes (Larix gmelinii (Rupr.) Rupr.). Pieteikumā tika lūgts ar taksifolīnu bagātu ekstraktu atļaut izmantot uztura bagātinātājos, kas paredzēti vismaz 14 gadus veciem cilvēkiem, un bezalkoholiskajos dzērienos, jogurtā un šokolādes konfektēs, kas paredzētas vispārējai lietošanai, izņemot zīdaiņus, mazuļus un bērnus līdz 9 gadu vecumam.

               (5)

               2016. gada 13. decembrīEFSA pieņēma zinātnisku atzinumu par to, vai ar taksifolīnu bagāts ekstrakts ir nekaitīgs kā jauns pārtikas produkts saskaņā ar Regulu (EK) Nr. 258/97 (4). Atzinumā tā secināja, ka piedāvātajos lietošanas veidos un devās ar taksifolīnu bagātais ekstrakts nav kaitīgs.

               (6)

               Ar Komisijas Īstenošanas lēmumu (ES) 2017/2079 (5) atbilstīgi Regulai (EK) Nr. 258/97 kā jaunu pārtikas produktu sastāvdaļu atļāva tirgū laist ar taksifolīnu bagātu ekstraktu, kas iegūts no Daurijas lapegles koksnes (Larix gmelinii (Rupr.) Rupr.), uztura bagātinātājos vispārējai lietošanai, izņemot zīdaiņus, mazus bērnus, bērnus un pusaudžus, kas jaunāki par 14 gadiem.

               (7)

               Šajā īstenošanas regulā ir aplūkoti arī pārējie lietošanas veidi un devas, ko pieteikuma iesniedzējs lūdza atļaut. Pirms galīgā lēmuma pieņemšanas par visu pieteikuma darbības jomu Komisija sāka vēl vienu izvērtēšanu, lai nodrošinātu, ka ar taksifolīnu bagāts ekstrakts nav kaitīgs arī tad, ja to citā veidā, nevis uztura bagātinātājos, uzturā lieto zīdaiņi, mazuļi un bērni, kas jaunāki par 9 gadiem.

               (8)

               2017. gada 3. maijā pieteikuma iesniedzējs tika informēts un piekrita, ka Komisija lūdz EFSA vēl vienu izvērtējumu. Šajā reizē pieteikuma iesniedzējs arī lūdza, lai tiktu paplašināts ar taksifolīnu bagāta ekstrakta lietojums un lietošanas nosacījumi, proti, lai tas kā jauns pārtikas produkts tiktu iekļauts piena produktos vispārējai lietošanai un lai jaunā pārtikas produkta specifikācijās tiktu norādīta informācija par ķīmisko nosaukumu, kas nebija ietverta sākotnējā pieteikumā, taču bija EFSA 2016. gada atzinumā. Par šiem paplašinātajiem lietojumiem pieteikuma iesniedzējs EFSA iesniedza papildinformāciju.

               (9)

               2017. gada 28. jūnijā Komisija konsultējās ar EFSA, lūdzot tai papildus novērtēt bezalkoholiskajos dzērienos, šokolādes konfektēs un piena produktos iekļauta ar taksifolīnu bagāta ekstrakta nekaitīgumu visām iedzīvotāju grupām.

               (10)

               Saskaņā ar Regulas (ES) 2015/2283 35. panta 1. punktu ikvienu tādu pieteikumu laist Savienības tirgū jaunu pārtikas produktu, kurš iesniegts dalībvalstij saskaņā ar Eiropas Parlamenta un Padomes Regulas (EK) Nr. 258/97 4. pantu un par kuru nav pieņemts galīgais lēmums pirms 2018. gada 1. janvāra, uzskata par pieteikumu, kas iesniegts saskaņā ar Regulu (ES) 2015/2283.

               (11)

               2017. gada 25. oktobrīEFSA pieņēma zinātnisku atzinumu par to, vai ar taksifolīnu bagāts ekstrakts ir nekaitīgs (6). Šis atzinums, lai arī EFSA izstrādāts un pieņemts saskaņā ar Regulu (EK) Nr. 258/97, atbilst Regulas (ES) 2015/2283 11. panta prasībām.

               (12)

               Atzinums ir pietiekams pamats secinājumam, ka ar taksifolīnu bagāts ekstrakts, lietots par sastāvdaļu bezalkoholiskajos dzērienos, piena produktos un šokolādes konfektēs, ņemot vērā visas iedzīvotāju grupas, atbilst Regulas (ES) 2015/2283 12. panta 1. punktam.

               (13)

               Eiropas Parlamenta un Padomes Regula (ES) Nr. 1308/2013 (7) nosaka prasības pienam un piena produktiem, kuras attiecas uz ekstraktu, kas bagāts ar taksifolīnu, ja tas lietots par piena produktu sastāvdaļu. Saskaņā ar minētās regulas VII pielikuma III daļas 2. punktu ar taksifolīnu bagātu ekstraktu nevar lietot piena produktos, lai pilnībā vai daļēji aizstātu kādu piena sastāvdaļu. Tāpēc ar taksifolīnu bagāta ekstrakta kā jauna pārtikas produkta izmantošana piena produktos būtu attiecīgi jāierobežo.

               (14)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   1.   Atļauto jauno pārtikas produktu Savienības sarakstā, kas noteikts Regulas (ES) 2015/2283 8. pantā, ierakstu par vielu ar taksifolīnu bagāts ekstrakts groza, kā norādīts šīs regulas pielikumā.
   2.   1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.
   2. pants
   Īstenošanas regulas (ES) 2017/2470 pielikumu groza saskaņā ar šīs regulas pielikumu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 20. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 327, 11.12.2015., 1. lpp.

      (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

      (3)  Eiropas Parlamenta un Padomes 1997. gada 27. janvāra Regula (EEK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

      (4)  EFSA Journal 2017; 15(2):4682.

      (5)  Komisijas 2017. gada 10. novembra Īstenošanas lēmums (ES) 2017/2079, ar ko atbilstīgi Eiropas Parlamenta un Padomes Regulai (EK) Nr. 258/97 atļauj kā jaunu pārtikas produktu sastāvdaļu tirgū laist ar taksifolīnu bagātu ekstraktu (OV L 295, 14.11.2017., 81. lpp.).

      (6)  EFSA Journal 2017; 15(11):5059.

      (7)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).

      PIELIKUMS
      Īstenošanas regulas (ES) 2017/2470 pielikumu groza šādi:

                  1)

                  ierakstu “Ar taksifolīnu bagāts ekstrakts” 1. tabulā (“Atļautie jaunie pārtikas produkti”) aizstāj ar šādu:

                              Atļautais jaunais pārtikas produkts

                              Jaunā pārtikas produkta lietošanas nosacījumi

                              Īpašas papildu marķēšanas prasības

                              Citas prasības

                              “Ar taksifolīnu bagāts ekstrakts

                                 Konkrēta pārtikas kategorija

                                 Maksimālais līmenis

                              Jaunā pārtikas produkta nosaukums to saturošu pārtikas produktu marķējumā – “ar taksifolīnu bagāts ekstrakts””

                              Jogurts bez piedevām/Jogurts ar augļiem (*)

                              0,020 g/kg

                              Kefīrs (*)

                              0,008 g/kg

                              Paniņas (*)

                              0,005 g/kg

                              Piena pulveris (*)

                              0,052 g/kg

                              Saldais krējums (*)

                              0,070 g/kg

                              Skābais krējums (*)

                              0,050 g/kg

                              Siers (*)

                              0,090 g/kg

                              Sviests (*)

                              0,164 g/kg

                              Šokolādes konfektes

                              0,070 g/kg

                              Bezalkoholiskie dzērieni

                              0,020 g/l

                              Uztura bagātināji, kas atbilst definīcijai Direktīvā 2002/46/EK un paredzēti visām lietotāju grupām, izņemot zīdaiņus, mazus bērnus, bērnus un pusaudžus, kuri jaunāki par 14 gadiem

                              100 mg dienā

                                          (*)

                                          Lietots piena produktos, ar taksifolīnu bagātais ekstrakts nedrīkst ne pilnībā, ne daļēji aizstāt kādu no piena sastāvdaļām.

                  2)

                  ierakstu “Definīcija”, kas 2. tabulā (“Specifikācijas”) attiecas uz ierakstu “Ar taksifolīnu bagāts ekstrakts”, aizstāj ar šādu:

                              Atļautais jaunais pārtikas produkts

                              Specifikācija

                              “Ar taksifolīnu bagāts ekstrakts

                                 Definīcija

                              Ķīmiskais nosaukums: [(2R,3R)-2-(3,4 dihidroksifenil)-3,5,7-trihidroksi-2,3-dihidrohromēn-4-ons, saukts arī par (+) trans-(2R,3R)- dihidrokvercetīnu] un nesatur vairāk kā 2 % cis formas”


title: Komisijas Īstenošanas regula (ES) 2018/470 (2018. gada 21. marts) par sīki izstrādātiem noteikumiem par maksimāli pieļaujamo atlieku daudzumu, kuru ņem vērā, lai pārbaudītu pārtikas produktus, kas iegūti no dzīvniekiem, kuri Eiropas Savienībā apstrādāti saskaņā ar Direktīvas 2001/82/EK 11. pantu (Dokuments attiecas uz EEZ. )

text:
               22.3.2018

               LV

               Eiropas Savienības Oficiālais Vēstnesis

               L 79/16

         KOMISIJAS ĪSTENOŠANAS REGULA (ES) 2018/470
   (2018. gada 21. marts)
   par sīki izstrādātiem noteikumiem par maksimāli pieļaujamo atlieku daudzumu, kuru ņem vērā, lai pārbaudītu pārtikas produktus, kas iegūti no dzīvniekiem, kuri Eiropas Savienībā apstrādāti saskaņā ar Direktīvas 2001/82/EK 11. pantu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos un atceļ Padomes Regulu (EEK) Nr. 2377/90, un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 23. pantu,
   tā kā:

               (1)

               Regulā (EK) Nr. 470/2009 ir paredzēts noteikt tādu farmakoloģiski aktīvo vielu maksimāli pieļaujamo atlieku daudzumu (MRL), kas Savienībā paredzētas lietošanai veterinārajās zālēs produktīvajiem dzīvniekiem vai lopkopībā lietotos biocīdos.

               (2)

               Komisijas Regulas (ES) Nr. 37/2010 (2) pielikuma 1. tabulā (“1. tabula”) ir noteiktas farmakoloģiski aktīvās vielas un to klasifikācija pēc to MRL dzīvnieku izcelsmes pārtikas produktos. Dažām vielām ir noteikti atšķirīgi MRL attiecībā uz dažādām sugām vai sugu grupām un dažādiem šo sugu vai sugu grupu izmeklējamiem audiem.

               (3)

               Eiropas Parlamenta un Padomes Direktīvas 2001/82/EK (3) 11. pantā ir paredzēti noteikumi par tādu produktīvo dzīvnieku apstrādi, kurus skārusi slimība, pret kuru dalībvalstī nav apstiprinātu veterināro zāļu. Jo īpaši minētā panta 2. punktā, kas lasāms kopā ar Regulas (EK) Nr. 470/2009 29. pantu, ir paredzēts, ka šādus dzīvniekus var apstrādāt ar farmakoloģiski aktīvā vielas saturošām zālēm tikai tad, ja šīs vielas ir iekļautas Regulas (ES) Nr. 37/2010 pielikuma 1. tabulā.

               (4)

               Komisijai ir jāpieņem sīki izstrādāti noteikumi par MRL, ko ņem vērā, lai pārbaudītu pārtikas produktus, kas iegūti no dzīvniekiem, kurus apstrādā saskaņā ar Direktīvas 2001/82/EK 11. pantu. Komisijas Regulas (ES) Nr. 37/2010 pielikuma 1. tabulā nevar iekļaut MRL attiecībā uz tādu dzīvnieku sugu konkrētiem izmeklējamiem audiem, kuras Eiropas Savienībā apstrādā saskaņā ar Direktīvas 2001/82/EK 11. pantu. Lai nodrošinātu patērētāju augsta līmeņa aizsardzību, ir vajadzīgi konkrēti noteikumi, kas precizē, kādi MRL piemērojumi šādos gadījumos. Noteikumos būtu jāņem vērā MRL, kas saskaņā ar Regulu (EK) Nr. 470/2009 noteikti dažādām dzīvnieku sugām un dažādiem izmeklējamiem audiem un kuru riska novērtējums ir apliecinājis to nekaitīgumu patērētājiem. Spēkā esošo MRL piemērošana audu un sugu kombinācijām, kurām MRL nav noteikti, apvienojumā ar atbilstīgu zāļu izdalīšanās periodu vai standarta minimālo zāļu izdalīšanās periodu piemērošanu saskaņā ar 11. pantu, sniedz pietiekamas garantijas patērētāju drošībai.

               (5)

               Lai noteiktu veterināro zāļu atlieku MRL dzīvnieku sugām, kas nav iekļautas 1. tabulā, veicot apstrādi saskaņā ar Direktīvas 2001/82/EK 11. pantu, vispiemērotāk būtu atsaukties uz MRL, kas noteikti 1. tabulā attiecībā uz sugām ar līdzīgu anatomiju un metabolismu. Tādēļ produktīvo dzīvnieku sugas būtu jāgrupē un jānosaka to savstarpējās attiecības, ņemot vērā to dažādo anatomisko un metabolisko radniecību.

               (6)

               Pirmām kārtām ņem vērā MRL, kas 1. tabulā noteikti tiem pašiem radniecīgu sugu vai tuvāk radniecīgu sugu dzīvnieku izmeklējamiem audiem, un visbeidzot, kā pēdējo iespēju, ņem vērā zemāko MRL, kas noteikts jebkuras sugas jebkuriem izmeklējamiem audiem.

               (7)

               Ja 1. tabulā attiecībā uz dažiem lietojumiem ir noteikti MRL piemērošanas ierobežojumi, šos ierobežojumus piemēro arī attiecībā uz iespējamiem lietojumiem citām dzīvnieku sugām un/vai izmeklējamiem audiem.

               (8)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Šajā regulā ir paredzēts maksimāli pieļaujamais atlieku daudzums, kuru ņem vērā, lai pārbaudītu pārtikas produktus, kas iegūti no dzīvniekiem, kuri Eiropas Savienībā apstrādāti saskaņā ar Direktīvas 2001/82/EK 11. pantu.
   2. pants
   1.   Šajā regulā produktīvos dzīvniekus grupē šādi:

               a)

               atgremotāji;

               b)

               zīdītāji, kas nav atgremotāji;

               c)

               mājputni un skrējējputni;

               d)

               zivis;

               e)

               bites;

               f)

               vēžveidīgie;

               g)

               mīkstmieši.

         2.   Šajā regulā dzīvnieku sugas uzskata par savstarpēji “radniecīgām” vai “tuvāk radniecīgām” šādi:

               a)

               dzīvnieku sugas, kas atbilstoši 1. punktam pieder pie tās pašas grupas, uzskata par “radniecīgām” sugām;

               b)

               atgremotāju grupā aitu un kazu sugas uzskata par savstarpēji “tuvāk radniecīgām” salīdzinājumā ar liellopu sugām, un liellopu sugas uzskata par savstarpēji “tuvāk radniecīgām” salīdzinājumā ar aitu sugu vai kazu sugu;

               c)

               zirgu dzimtas dzīvniekus un trušus uzskata par vienlīdz radniecīgiem ar zīdītājiem, kas nav atgremotāji, un atgremotājiem. Tomēr atgremotājus neuzskata par radniecīgiem ne zirgu dzimtas dzīvniekiem, ne trušiem.

         3.   Šajā regulā dažādus izmeklējamos audus pielīdzina šādi:

               a)

               cūku un mājputnu sugu izmeklējamos audus “āda un tauki” pielīdzina citu dzīvnieku sugu izmeklējamiem audiem “tauki” un otrādi;

               b)

               zivju izmeklējamos audus “āda un muskuļi” pielīdzina citu dzīvnieku sugu izmeklējamiem audiem “muskuļi” un otrādi;

               c)

               vēžveidīgo un mīkstmiešu ēdamās daļas pielīdzina citu dzīvnieku sugu izmeklējamiem audiem “muskuļi”.

         3. pants
   Regulas (ES) Nr. 37/2010 pielikuma 1. tabulā (“1. tabula”) iekļautajām farmakoloģiski aktīvajām vielām, kurām ir noteikts vismaz viens MRL vai pagaidu MRL, ir šāds MRL, kuru izskata, lai pārbaudītu izmeklējamos audus, kas iegūti no dzīvnieku sugas, ko Eiropas Savienībā apstrādā saskaņā ar Direktīvas 2001/82/EK 11. pantu (“apstrādātā suga”):

               a)

               ja 1. tabulā ir noteikts vismaz viens MRL attiecībā uz izmeklējamiem audiem jebkurai sugai, kas radniecīga apstrādātajai sugai:

                           1)

                              MRL, kuru ņem vērā pārbaudes nolūkos, ir zemākais no visiem MRL, kas 1. tabulā noteikti attiecībā uz minētajiem izmeklējamiem audiem dzīvnieku sugām, kas ir radniecīgas apstrādātajai sugai;

                           2)

                           tomēr, ja apstrādātā suga ir šīs regulas 2. panta 2. punkta b) apakšpunktā minētā suga un 1. tabulā ir noteikti MRL šiem izmeklējamiem audiem sugām, kas ir tuvāk radniecīgas apstrādātajai sugai, MRL, kuru ņem vērā pārbaudes nolūkos, ir zemākais no MRL, kas noteikti attiecībā uz minētajiem izmeklējamiem audiem šīm tuvāk radniecīgām sugām;

               b)

               ja a) apakšpunktu nepiemēro, MRL, kuru ņem vērā pārbaudes nolūkos, ir zemākais no visiem MRL, kas 1. tabulā noteikti attiecībā uz minētajiem izmeklējamiem audiem dzīvnieku sugām, kas nav radniecīgas apstrādātajai sugai;

               c)

               ja MRL pārbaudes nolūkiem nevar noteikt ne saskaņā ar a) apakšpunktu, ne saskaņā ar b) apakšpunktu, MRL, kuru ņem vērā pārbaudes nolūkos, ir zemākais no visiem MRL, kas 1. tabulā noteikti attiecībā uz citiem izmeklējamiem audiem jebkurai dzīvnieku sugai;

               d)

               ja 1. tabulā attiecībā uz dažiem lietojumiem ir noteikti MRL piemērošanas ierobežojumi, šos ierobežojumus vienlīdz piemēro, saskaņā ar 3. panta a), b) un c) apakšpunktu ņemot vērā MRL attiecībā uz iespējamiem lietojumiem citām dzīvnieku sugām un/vai izmeklējamiem audiem.

         4. pants
   Regulas (ES) Nr. 37/2010 pielikuma 1. tabulā iekļautajām farmakoloģiski aktīvajām vielām, kurām MRL nav jānosaka saskaņā ar Regulas (EK) Nr. 470/2009 14. panta 5. punktu, nav vajadzīgs MRL, ko ņem vērā, lai pārbaudītu izmeklējamos audus, kas iegūti no dzīvnieku sugām, ko Eiropas Savienībā apstrādā saskaņā ar Direktīvas 2001/82/EK 11. pantu, ja vien tiek ievēroti 1. tabulā noteiktie ierobežojumi.
   5. pants
   Regulas (ES) Nr. 37/2010 pielikuma 1. tabulā iekļautie MRL, kas ir piemērojami laikā, kad dzīvnieku izcelsmes pārtikas produktus laiž tirgū, ir piemērojami pārbaudāmajiem produktiem.
   6. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 21. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 152, 16.6.2009., 11. lpp.

      (2)  Komisijas 2009. gada 22. decembra Regula (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (OV L 15, 20.1.2010., 1. lpp.).

      (3)  Eiropas Parlamenta un Padomes 2001. gada 6. novembra Direktīva 2001/82/EK par Kopienas kodeksu, kas attiecas uz veterinārajām zālēm (OV L 311, 28.11.2001., 1. lpp.).


title: Padomes Īstenošanas regula (ES) 2018/468 (2018. gada 21. marts), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2017/1420

text:
               22.3.2018

               LV

               Eiropas Savienības Oficiālais Vēstnesis

               L 79/7

         PADOMES ĪSTENOŠANAS REGULA (ES) 2018/468
   (2018. gada 21. marts),
   ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2017/1420
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2017. gada 4. augustā pieņēma Īstenošanas regulu (ES) 2017/1420 (2), ar kuru īsteno Regulas (EK) Nr. 2580/2001 2. panta 3. punktu, izveidojot atjauninātu to personu, grupu un vienību sarakstu, kurām piemēro Regulu (EK) Nr. 2580/2001 (“saraksts”).

               (2)

               Padome praktisko iespēju robežās visām personām, grupām un vienībām ir sniegusi paziņojumu par iemesliem, kāpēc tās ir ietvertas sarakstā.

               (3)

               Publicējot paziņojumu Eiropas Savienības Oficiālajā Vēstnesī, Padome informēja sarakstā uzskaitītās personas, grupas un vienības, ka tā ir nolēmusi arī turpmāk atstāt tās sarakstā. Attiecīgajām personām, grupām un vienībām Padome paziņoja arī to, ka ir iespējams pieprasīt paziņojumu par iemesliem, kādēļ Padome tās ir iekļāvusi sarakstā, ja tās tādu paziņojumu vēl nav saņēmušas.

               (4)

               Padome ir pārskatījusi sarakstu, kā prasīts Regulas (EK) Nr. 2580/2001 2. panta 3. punktā. Pārskatot minēto sarakstu, Padome ņēma vērā attiecīgo personu un vienību iesniegtos apsvērumus, kā arī atjaunināto informāciju, kas saņemta no kompetentajām valsts iestādēm par sarakstā iekļauto personu un vienību statusu valsts līmenī.

               (5)

               Padome ir pārliecinājusies, ka Kopējās nostājas 2001/931/KĀDP (3) 1. panta 4. punktā minētās kompetentās iestādes ir pieņēmušas lēmumus attiecībā uz visām personām, grupām un vienībām, ciktāl tās ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē. Padome ir arī secinājusi, ka tām personām, grupām un vienībām, uz kurām attiecas Kopējās nostājas 2001/931/KĀDP 2., 3. un 4. pants, būtu jāturpina piemērot Regulā (EK) Nr. 2580/2001 paredzētos īpašos ierobežojošos pasākumus.

               (6)

               Attiecīgi būtu jāatjaunina saraksts un būtu jāatceļ Īstenošanas regula (ES) 2017/1420,

         IR PIEŅĒMUSI ŠO REGULU.
   1. pants
   Regulas (EK) Nr. 2580/2001 2. panta 3. punktā paredzētais saraksts ir izklāstīts šīs regulas pielikumā.
   2. pants
   Ar šo Īstenošanas regula (ES) 2017/1420 tiek atcelta.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 21. martā

            Padomes vārdā –

            priekšsēdētāja

         E. ZAHARIEVA

      (1)  OV L 344, 28.12.2001., 70. lpp.

      (2)  Padomes Īstenošanas regula (ES) 2017/1420 (2017. gada 4. augusts), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2017/150 (OV L 204, 5.8.2017., 3. lpp.).

      (3)  Padomes Kopējā nostāja (2001. gada 27. decembris) par konkrētu pasākumu īstenošanu cīņā pret terorismu (2001/931/KĀDP) (OV L 344, 28.12.2001., 93. lpp.).

      PIELIKUMS

         TO PERSONU, GRUPU UN VIENĪBU SARAKSTS, KAS MINĒTAS 1. PANTĀ

      I.   PERSONAS

                  1.

                     ABDOLLAHI Hamed (jeb Mustafa Abdullahi), dzimis 11.8.1960. Irānā. Pases Nr.: D9004878.

                  2.

                     AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                  3.

                     AL YACOUB, Ibrahim Salih Mohammed, dzimis 16.10.1966. Tarut (Saūda Arābija), Saūda Arābijas pilsonis.

                  4.

                     ARBABSIAR Manssor (jeb Mansour Arbabsiar), dzimis 6.3.1955. vai 15.3.1955. Irānā. Irānas un ASV valstspiederīgais. Pases Nr.: C2002515 (Irāna); pases Nr.: 477845448 (ASV). Valstspiederīgā identitātes numurs: 07442833, derīguma termiņš līdz 15.3.2016. (ASV izdota transportlīdzekļa vadītāja apliecība).

                  5.

                     BOUYERI, Mohammed (jeb Abu ZUBAIR, jeb SOBIAR, jeb Abu ZOUBAIR), dzimis 8.3.1978. Amsterdamā (Nīderlande).

                  6.

                     EL HAJJ, Hassan Hassan, dzimis 22.3.1988. Zaghdraiya, Sidon, Libānā, Kanādas pilsonis. Pases Nr.: JX446643 (Kanāda).

                  7.

                     IZZ-AL-DIN, Hasan (jeb GARBAYA, Ahmed, jeb SA-ID, SALWWAN, Samir), Libāna, dzimis 1963. gadā Libānā, Libānas pilsonis.

                  8.

                     MELIAD, Farah, dzimis 5.11.1980. Sidnejā (Austrālija), Austrālijas pilsonis. Pases Nr.: M2719127 (Austrālija).

                  9.

                     MOHAMMED, Khalid Shaikh (jeb ALI, Salem, jeb BIN KHALID, jeb Fahd Bin Adballah, jeb HENIN, Ashraf Refaat Nabith, jeb WADOOD, Khalid Adbul), dzimis 14.4.1965. vai 1.3.1964. Pakistānā. Pases Nr.: 488555.

                  10.

                     ȘANLI, Dalokay (jeb Sinan), dzimis 13.10.1976. Pülümür (Turcija).

                  11.

                     SHAHLAI Abdul Reza (jeb Abdol Reza Shala'i, jeb Abd-al Reza Shalai, jeb Abdorreza Shahlai, jeb Abdolreza Shahla'i, jeb Abdul-Reza Shahlaee, jeb Hajj Yusef, jeb Haji Yusif, jeb Hajji Yasir, jeb Hajji Yusif, jeb Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna; 2) Mehran militārā bāze, Ilam province, Irāna.

                  12.

                     SHAKURI, Ali Gholam, dzimis aptuveni 1965. gadā Teherānā Irānā.

                  13.

                     SOLEIMANI Qasem (jeb Ghasem Soleymani, jeb Qasmi Sulayman, jeb Qasem Soleymani, jeb Qasem Solaimani, jeb Qasem Salimani, jeb Qasem Solemani, jeb Qasem Sulaimani, jeb Qasem Sulemani), dzimis 11.3.1957. Irānā. Irānas valstspiederīgais. Pases Nr.: 008827 (Irānas diplomātiskā), izdota 1999. gadā. Pakāpe: ģenerālmajors.

            II.   GRUPAS UN VIENĪBAS

                  1.

                  “Abu Nidal Organisation” – “ANO” (jeb “Fatah Revolutionary Council”, jeb “Arab Revolutionary Brigades”, jeb “Black September”, jeb “Revolutionary Organisation of Socialist Muslims”).

                  2.

                  “Al-Aqsa Martyrs' Brigade”.

                  3.

                  “Al-Aqsa e.V.”.

                  4.

                  “Babbar Khalsa”.

                  5.

                  “Communist Party of the Philippines”, arī “New People's Army” – “NPA”, Filipīnas.

                  6.

                  “Gama'a al-Islamiyya” (jeb “Al-Gama'a al-Islamiyya”) (“Islamic Group” – “IG”).

                  7.

                  “İslami Büyük Doğu Akıncılar Cephesi” – “IBDA-C” (“Great Islamic Eastern Warriors Front”).

                  8.

                  “Hamas”, arī “Hamas-Izz al-Din al-Qassem”.

                  9.

                  “Hizballah Military Wing” (jeb “Hezbollah Military Wing”, jeb “Hizbullah Military Wing”, jeb “Hizbollah Military Wing”, jeb “Hezballah Military Wing”, jeb “Hisbollah Military Wing”, jeb “Hizbu'llah Military Wing”, jeb “Hizb Allah Military Wing”, jeb “Jihad Council” (un visas vienības tā pakļautībā, tostarp Ārējās drošības organizācija (External Security Organisation)).

                  10.

                  “Hizbul Mujahideen” – “HM”.

                  11.

                  “Khalistan Zindabad Force” – “KZF”.

                  12.

                  “Kurdistan Workers' Party” – “PKK” (jeb “KADEK”, jeb “KONGRA-GEL”).

                  13.

                  “Liberation Tigers of Tamil Eelam” – “LTTE”.

                  14.

                  “Ejército de Liberación Nacional” (“National Liberation Army”).

                  15.

                  “Palestinian Islamic Jihad” – “PIJ”.

                  16.

                  “Popular Front for the Liberation of Palestine” – “PFLP”.

                  17.

                  “Popular Front for the Liberation of Palestine – General Command” (jeb “PFLP – General Command”).

                  18.

                  “Devrimci Halk Kurtuluș Partisi-Cephesi” – “DHKP/C” (jeb “Devrimci Sol” (“Revolutionary Left”), jeb “Dev Sol”) (“Revolutionary People's Liberation Army/Front/Party”).

                  19.

                  “Sendero Luminoso” – “SL” (“Shining Path”).

                  20.

                  “Teyrbazen Azadiya Kurdistan” – “TAK” (jeb “Kurdistan Freedom Falcons”, jeb “Kurdistan Freedom Hawks”).


title: Komisijas Īstenošanas regula (ES) 2018/916 (2018. gada 27. jūnijs), ar ko Īstenošanas regulu (ES) Nr. 181/2014 groza attiecībā uz dažiem noteikumiem par pārbaudēm, paziņojumiem un ikgadējo pārskatu sniegšanu un par grozījumiem Egejas jūras nelielo salu programmā

text:
                  28.6.2018

                  LV

                  Eiropas Savienības Oficiālais Vēstnesis

                  L 163/6

            KOMISIJAS ĪSTENOŠANAS REGULA (ES) 2018/916
      (2018. gada 27. jūnijs),
      ar ko Īstenošanas regulu (ES) Nr. 181/2014 groza attiecībā uz dažiem noteikumiem par pārbaudēm, paziņojumiem un ikgadējo pārskatu sniegšanu un par grozījumiem Egejas jūras nelielo salu programmā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 13. marta Regulu (ES) Nr. 229/2013, ar ko nosaka īpašus pasākumus lauksaimniecībā par labu Egejas jūras nelielajām salām un atceļ Padomes Regulu (EK) Nr. 1405/2006 (1), un jo īpaši tās 6. panta 2. punktu, 7. panta otro daļu, 11. panta 3. punktu un 13. panta 1. punktu,
      tā kā:

                  (1)

                  Komisijas Īstenošanas regulas (ES) Nr. 181/2014 (2) piemērošanā gūtā pieredze liecina, ka daži noteikumi, kas attiecas uz pārbaudēm, paziņojumiem un gada pārskatiem, ir jāpadara skaidrāki un vienkāršāki.

                  (2)

                  Īstenošanas Regulas (ES) Nr. 181/2014 3. pantā ir izklāstīti noteikumi par atbalsta sertifikātiem un maksājumu, kas attiecas uz produktiem, kurus piegādā no Savienības. Komisijas Īstenošanas regulas (ES) 2016/1239 (3) 4. panta 1. punkts nosaka, ka importa licencēs obligāti jālieto komersanta reģistrācijas un identifikācijas numurs (“EORI numurs”). Ir lietderīgi tādu pašu prasību noteikt attiecībā uz atbalsta sertifikātiem, ko aptver Īstenošanas regulas (ES) Nr. 181/2014 3. pants.

                  (3)

                  Īstenošanas regulas (ES) Nr. 181/2014 13. pantā ir izklāstīti noteikumi par administratīvajām un fiziskajām pārbaudēm, ko veic, kad tiek ievesti, eksportēti un nosūtīti lauksaimniecības produkti. Fiziskās pārbaudes, ko veic ievešanas gadījumā, ir lietderīgi nošķirt no fiziskajām pārbaudēm, ko veic eksportēšanas un nosūtīšanas gadījumā. Minētajā pantā būtu skaidri jānosaka pienākums izmantot reprezentatīvu izlasi, kad tiek veiktas minētās regulas 3. iedaļā paredzēto eksporta un nosūtīšanas darbību pārbaudes.

                  (4)

                  Īstenošanas regulas (ES) Nr. 181/2014 20. pantā ir noteikti vispārīgie principi, kas piemērojami pārbaudēm, kurās pārbauda pieteikumus uz atbalstu par pasākumiem, ko veic, lai atbalstītu vietējos lauksaimniecības produktus. Ņemot vērā pasākumos ietilpstošo darbību neviendabīgumu un atšķirīgo sarežģītības pakāpi un tiecoties arī turpmāk nodrošināt, ka izlasē ir aptvertas un pārstāvētas visas izdevumu jomas, ir jānosaka, ka kompetentajām iestādēm pārbaudes uz vietas par katru darbību jāveic, atlasot vismaz 5 % atbalsta pieteikumu. Turklāt izlasei būtu jāaptver vismaz 5 % no summām, kas piešķirtas kā atbalsts par katru darbību.

                  (5)

                  Īstenošanas regulas (ES) Nr. 181/2014 22. pantā ir paredzēti noteikumi par to, kā jāatlasa uz vietas pārbaudāmie atbalsta pieteikuma iesniedzēji. Egejas jūras nelielajās salās pieteikuma iesniedzēju skaits varētu būt neliels, tāpēc būtu jāparedz Grieķijai iespēja atlasīt tikai vienu pieteikuma iesniedzēju.

                  (6)

                  Īstenošanas regulas (ES) Nr. 181/2014 30. panta 1. punkts nosaka, ka konkrēti dati, kas saistīti ar īpašā piegādes režīma bilanci, ir jāpaziņo katra ceturkšņa beigās. Minētais periodiskums ir apgrūtinošs, un paziņošana vienu reizi gadā tiek uzskatīta par pietiekamu.

                  (7)

                  Īstenošanas regulas (ES) Nr. 181/2014 31. pantā ir noteikti elementi, kas jāiekļauj ikgadējā pārskatā par pasākumu īstenošanu. Komisija 2016. gada 15. decembra ziņojumā (4) secināja, ka ikgadējā pārskata saturs būtu jāprecizē un jāvienkāršo, lai veicinātu ziņošanas procesu. Tā kā ir lietderīgi grozīt ziņošanas pienākumus un noteikt jaunu ikgadējā pārskata struktūru, attiecīgās ziņas būtu jānorāda jaunā Īstenošanas regulas (ES) Nr. 181/2014 pielikumā.

                  (8)

                  Īstenošanas regulas (ES) Nr. 181/2014 32. pantā ir izklāstītas programmas grozīšanas procedūras. Ņemot vērā tā piemērošanā gūto pieredzi, minētās procedūras ir jāvienkāršo, lai tādā veidā nodrošinātu elastīgāku un raitāku pielāgošanos faktiskajiem apstākļiem, kas saistīti ar piegādes režīmu, un vietējiem lauksaimnieciskajiem apstākļiem. Tāpēc ir lietderīgi prasīt, lai grozījumi, kurus aptver minētās regulas 32. panta 1. un 2. punkts, tiktu iesniegti vienlaikus, proti, līdz 31. jūlijam.

                  (9)

                  Visā visumā programmas grozījumiem nav nepieciešams oficiāls Komisijas apstiprinājums. Lai minēto principu izteiktu skaidrāk, ir lietderīgi pārskatīt Īstenošanas regulas (ES) Nr. 181/2014 32. panta 1. punkta formulējumu.

                  (10)

                  Tomēr nozīmīgiem programmas grozījumiem, kurus aptver Īstenošanas regulas (ES) Nr. 181/2014 32. panta 2. punkts, oficiāls Komisijas apstiprinājums ir vajadzīgs. Pamatojoties uz pieredzi, kas gūta saistībā ar minēto procedūru, apstiprināšanas termiņš ir jāpagarina līdz pieciem mēnešiem pēc grozījuma paziņošanas. Turklāt, lai vienkāršotu procedūru, oficiālais Komisijas apstiprinājums būtu jāattiecina tikai uz pirmo gadījumu, kuru minētā tiesību norma aptver patlaban.

                  (11)

                  Īstenošanas regulas (ES) Nr. 181/2014 32. panta 3. punkts attiecas uz maznozīmīgiem grozījumiem. Lai atvieglotu finanšu korekciju procedūru dalībvalstī, termiņš, kādā jāpaziņo korekcijas, kas nepārsniedz 20 % no finanšu piešķīruma, būtu jāpagarina līdz 31. maijam.

                  (12)

                  Visbeidzot, būtu jāvienkāršo jēdziena “pasākums” definīcija, kas dota Īstenošanas regulas (ES) Nr. 181/2014 32. panta 5. punkta a) apakšpunktā.

                  (13)

                  Vairākas Komisijas regulas ir tikušas atceltas un aizstātas ar deleģētajām un īstenošanas regulām. Skaidrības un juridiskās noteiktības labad ir lietderīgi atjaunināt atsauces uz minētajām regulām. Konkrētāk, attiecībā uz importa un eksporta licenču sistēmu atsauces uz Komisijas Regulu (EK) Nr. 376/2008 (5) būtu jāaizstāj ar atsaucēm uz Komisijas Deleģēto regulu (ES) 2016/1237 (6) un Īstenošanas regulu (ES) 2016/1239.

                  (14)

                  Attiecībā uz Komisijai sniedzamajiem paziņojumiem atsauces uz Komisijas Regulu (EK) Nr. 792/2009 (7) būtu jāaizstāj ar atsaucēm uz Komisijas Deleģēto regulu (ES) 2017/1183 (8) un Komisijas Īstenošanas regulu (ES) 2017/1185 (9).

                  (15)

                  Attiecībā uz noteikumiem, kuri pamatojas uz Eiropas Parlamenta un Padomes Regulu (ES) Nr. 1306/2013 (10), atsauces uz Komisijas Regulu (EK) Nr. 1122/2009 (11) būtu jāaizstāj ar atsaucēm uz Komisijas Deleģēto regulu (ES) Nr. 640/2014 (12) un Komisijas Īstenošanas regulu (ES) Nr. 809/2014 (13).

                  (16)

                  Tāpēc Īstenošanas regula (ES) Nr. 181/2014 būtu attiecīgi jāgroza.

                  (17)

                  Šajā regulā paredzētie pasākumi ir saskaņā ar Tiešo maksājumu komitejas atzinumu,

            IR PIEŅĒMUSI ŠO REGULU.
      1. pants
      Īstenošanas regulu (ES) Nr. 181/2014 groza šādi:

                  (1)

                  regulas 3. panta 2. punktu aizstāj ar šādu:
                  “2.   Atbalsta sertifikātu sagatavo pēc importa licences parauga, kas sniegts Komisijas Īstenošanas regulas (ES) 2016/1239 (*1) I pielikumā.
                  Neskarot šo regulu, mutatis mutandis piemēro Komisijas Deleģētās regulas (ES) 2016/1237 (*2) 4. pantu un Īstenošanas regulas (ES) 2016/1239 2. un 3. pantu, 4. panta 1. punktu, 5., 7. un 13.–16. pantu.

                     Mutatis mutandis piemēro Deleģētās regulas (ES) 2016/1237 5. panta 4. punktā un Īstenošanas regulas (ES) 2016/1239 8. panta 1. punktā paredzēto negatīvo pielaidi.

                     (*1)  Komisijas 2016. gada 18. maija Īstenošanas regula (ES) 2016/1239, kurā izklāstīti Eiropas Parlamenta un Padomes Regulas (ES) Nr. 1308/2013 piemērošanas noteikumi, kas attiecas uz importa un eksporta licenču sistēmu (OV L 206, 30.7.2016., 44. lpp.)."

                     (*2)  Komisijas 2016. gada 18. maija Deleģētā regula (ES) 2016/1237, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz noteikumiem importa un eksporta licenču sistēmas piemērošanai un Eiropas Parlamenta un Padomes Regulu (ES) Nr. 1306/2013 papildina attiecībā uz noteikumiem šādu licenču saņemšanai iemaksātā nodrošinājuma atbrīvošanai un atsavināšanai un ar ko groza Komisijas Regulas (EK) Nr. 2535/2001, (EK) Nr. 1342/2003, (EK) Nr. 2336/2003, (EK) Nr. 951/2006, (EK) Nr. 341/2007 un (EK) Nr. 382/2008 un atceļ Komisijas Regulas (EK) Nr. 2390/98, (EK) Nr. 1345/2005, (EK) Nr. 376/2008 un (EK) Nr. 507/2008 (OV L 206, 30.7.2016., 1. lpp.).”;"

                  (2)

                  regulas 10. panta trešo daļu aizstāj ar šādu:
                  “Šajā pantā minēto paziņojumu sniedz saskaņā ar Komisijas Deleģēto regulu (ES) 2017/1183 (*3) un Komisijas Īstenošanas regulu (ES) 2017/1185 (*4).

                     (*3)  Komisijas 2017. gada 20. aprīļa Deleģētā regula (ES) 2017/1183, ar ko Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 papildina attiecībā uz informācijas un dokumentu paziņošanu Komisijai (OV L 171, 4.7.2017., 100. lpp.)."

                     (*4)  Komisijas 2017. gada 20. aprīļa Īstenošanas regula (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un ar ko groza un atceļ vairākas Komisijas regulas (OV L 171, 4.7.2017., 113. lpp.).”;"

                  (3)

                  regulas 13. panta 2. punktu aizstāj ar šādu:
                  “2.   Fiziskās pārbaudes, ko Egejas jūras nelielajās salās veic, kad tiek ievesti lauksaimniecības produkti, attiecas uz reprezentatīvu izlasi, kas aptver vismaz 5 % no sertifikātiem, kuri uzrādīti saskaņā ar 7. pantu.
                  Fiziskās pārbaudes, ko Egejas jūras nelielajās salās veic, kad notiek 3. iedaļā paredzētais eksports vai nosūtīšana, attiecas uz reprezentatīvu izlasi, kas aptver vismaz 5 % no darbībām un pamatojas uz Grieķijas izveidotajiem riska profiliem.
                  Minētajām fiziskajām pārbaudēm mutatis mutandis piemēro Komisijas Regulu (EK) Nr. 1276/2008 (*5).
                  Turklāt īpašos gadījumos Komisija var prasīt, lai fiziskās pārbaudes aptvertu citādu procentuālo daļu.

                     (*5)  Komisijas 2008. gada 17. decembra Regula (EK) Nr. 1276/2008 par pārraudzību, eksporta laikā fiziski pārbaudot tos lauksaimniecības produktus, par kuriem pienākas kompensācijas vai citas summas (OV L 339, 18.12.2008., 53. lpp.).”;"

                  (4)

                  regulas 20. panta trešo daļu aizstāj ar šādu:
                  “Pamatojoties uz riska analīzi saskaņā ar šīs regulas 22. panta 1. punktu, kompetentās iestādes pārbaudes uz vietas par katru darbību veic, atlasot vismaz 5 % atbalsta pieteikumu. Turklāt izlase aptver vismaz 5 % no summām, kas saistītas ar atbalstu par katru darbību.”;

                  (5)

                  regulas 22. panta 1. punkta otrajā daļā pievieno šādu teikumu:
                  “Ja uz vietas pārbaudāmo atbalsta pieteikuma iesniedzēju minimālais skaits ir mazāks par 12, Grieķija pēc nejaušības principa atlasa vismaz vienu pieteikuma iesniedzēju.”;

                  (6)

                  regulas 26. un 27. pantu aizstāj ar šādiem:
                  “26. pants
                  Nepamatotu maksājumu atgūšana un sodi
                  1.   Ja maksājums bijis nepamatots, mutatis mutandis piemēro Komisijas Īstenošanas regulas (ES) Nr. 809/2014 (*6) 7. pantu.
                  2.   Ja nepamatotais maksājums ir veikts nepatiesu ziņu, viltotu dokumentu vai atbalsta pieteikuma iesniedzēja rupjas nolaidības dēļ, piemēro sodu, kura summa ir vienāda ar nepamatoti veiktā maksājuma summu, kam pieskaitīti procenti, kurus aprēķina saskaņā ar Īstenošanas regulas (ES) Nr. 809/2014 7. panta 2. punktu.
                  27. pants
                  Nepārvarama vara un ārkārtas apstākļi
                  Nepārvaramas varas vai ārkārtas apstākļu gadījumos Regulas (ES) Nr. 1306/2013 2. panta 2. punkta nozīmē mutatis mutandis piemēro Komisijas Deleģētās regulas (ES) Nr. 640/2014 (*7) 4. pantu.

                     (*6)  Komisijas 2014. gada 17. jūlija Īstenošanas regula (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (OV L 227, 31.7.2014., 69. lpp.)."

                     (*7)  Komisijas 2014. gada 11. marta Deleģētā regula (ES) Nr. 640/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā (OV L 181, 20.6.2014., 48. lpp.).”;"

                  (7)

                  regulas 30. pantu groza šādi:

                              (a)

                              panta 1. punktu groza šādi:

                                          i)

                                          pirmās daļas ievadteikumu aizstāj ar šādu:
                                          “1.   Attiecībā uz īpašo piegādes režīmu kompetentās iestādes katru gadu ne vēlāk kā 31. maijā paziņo Komisijai turpmāk norādītos datus, kas saistīti ar darbībām, kuras iepriekšējā gadā veiktas attiecībā uz atsauces kalendārā gada piegādes bilanci, un sadalīti pēc produkta un KN koda un attiecīgā gadījumā pēc individuālā galamērķa:”,

                                          ii)

                                          otrās daļas otro teikumu svītro;

                              (b)

                              panta 3. un 4. punktu aizstāj ar šādiem:
                              “3.   Šajā pantā minētos paziņojumus sniedz saskaņā ar Deleģēto regulu (ES) 2017/1183 un Īstenošanas regulu (ES) 2017/1185.
                              4.   Arī Regulas (ES) Nr. 229/2013 20. panta 1. punktā minētos paziņojumus sniedz saskaņā ar Deleģēto regulu (ES) 2017/1183 un Īstenošanas regulu (ES) 2017/1185.”;

                  (8)

                  regulas 31. pantu aizstāj ar šādu:
                  “31. pants
                  Ikgadējs pārskats
                  1.   Regulas (ES) Nr. 229/2013 20. panta 2. punktā minētā ikgadējā pārskata struktūra un saturs ir izklāstīti šīs regulas III pielikumā.
                  2.   Pārskatu, kas minēts 1. punktā, Komisijai iesniedz saskaņā ar Deleģēto regulu (ES) 2017/1183 un Īstenošanas regulu (ES) 2017/1185.”;

                  (9)

                  regulas 32. pantu groza šādi:

                              a)

                              panta 1. un 2. punktu aizstāj ar šādiem:
                              “1.   Izņemot nepārvaramas varas gadījumus vai ārkārtas apstākļus, Regulas (ES) Nr. 229/2013 II nodaļā minētajā programmā izdarītos grozījumus Komisijai iesniedz vienu reizi kalendārajā gadā. Grozījumus nosūta Komisijai ne vēlāk kā tā gada 31. jūlijā, kas ir pirms to piemērošanas gada. Grozījumus pienācīgi pamato, jo īpaši norādot šādu informāciju:

                                          a)

                                          īstenošanas problēmu iemesli, kas pamato grozījumu programmā;

                                          b)

                                          grozījuma paredzamā ietekme;

                                          c)

                                          ietekme uz finansējumu un atbalsttiesīguma nosacījumiem.

                                    Ja Komisija uzskata, ka grozījumi neatbilst Savienības tiesību aktiem, jo īpaši Regulas (ES) Nr. 229/2013 4. pantam, neskarot Regulas (ES) Nr. 1306/2013 51. un 52. pantu, Komisija par to informē Grieķiju.
                              Grozījumus piemēro no tā gada 1. janvāra, kas seko grozījumu paziņošanas gadam. Ja par vajadzīgu tiek uzskatīta agrāka piemērošana, šādus grozījumus drīkst piemērot agrāk, ja Komisija pret to neiebilst.
                              2.   Atkāpjoties no 1. punkta, Komisija atsevišķi izvērtē Grieķijas ierosinātos grozījumus, kas paredz vispārīgās programmas papildināšanu ar jaunām produktu grupām, kuras jāatbalsta saskaņā ar īpašo piegādes režīmu, vai ar jauniem pasākumiem, kas iecerēti vietējās lauksaimnieciskās ražošanas atbalstam. Lēmumu par grozījumu apstiprināšanu Komisija saskaņā ar Regulas (ES) Nr. 229/2013 22. panta 2. punktā minēto procedūru pieņem piecu mēnešu laikā pēc to iesniegšanas.
                              Šādi apstiprinātus grozījumus piemēro no tā gada 1. janvāra, kas seko grozījuma priekšlikuma iesniegšanas gadam, vai no dienas, kas skaidri norādīta apstiprināšanas lēmumā.”;

                              b)

                              panta 3. punkta b) apakšpunktu aizstāj ar šādu:

                                          “b)

                                          visiem pasākumiem – līdz 20 % koriģēt finanšu piešķīrumu katram atsevišķam pasākumam, neskarot Regulas (ES) Nr. 229/2013 18. pantā noteiktos finanšu līdzekļu maksimālos apjomus, ar nosacījumu, ka šādas korekcijas tiek paziņotas ne vēlāk kā tā gada 31. maijā, kas seko kalendārajam gadam, uz kuru attiecas grozītais finanšu piešķīrums;”

                              c)

                              panta 5. punkta a) apakšpunktu aizstāj ar šādu:

                                          “a)

                                          “pasākums” ir darbību kopums, kas vajadzīgs, lai sasniegtu vienu vai vairākus programmas mērķus, un atbilst vienai produktu līnijai, kurai finanšu piešķīrums noteikts Regulas (ES) Nr. 229/2013 5. panta a) punktā minētajā finansējuma tabulā;”

                              d)

                              panta 6. punktu aizstāj ar šādu:
                              “6.   Šajā pantā minētos paziņojumus sniedz saskaņā ar Deleģēto regulu (ES) 2017/1183 un Īstenošanas regulu (ES) 2017/1185.”;

                  (10)

                  pievieno III pielikumu, kura teksts izklāstīts šīs regulas pielikumā.

            2. pants
      Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 27. jūnijā

               Komisijas vārdā –

               priekšsēdētājs

            Jean-Claude JUNCKER

         (1)  OV L 78, 20.3.2013., 41. lpp.

         (2)  Komisijas 2014. gada 20. februāra Īstenošanas regula (ES) Nr. 181/2014, ar kuru nosaka piemērošanas noteikumus Eiropas Parlamenta un Padomes Regulai (ES) Nr. 229/2013, ar ko nosaka īpašus pasākumus lauksaimniecībā par labu Egejas jūras nelielajām salām (OV L 63, 4.3.2014., 53. lpp.).

         (3)  Komisijas 2016. gada 18. maija Īstenošanas regula (ES) 2016/1239, kurā izklāstīti Eiropas Parlamenta un Padomes Regulas (ES) Nr. 1308/2013 piemērošanas noteikumi, kas attiecas uz importa un eksporta licenču sistēmu (OV L 206, 30.7.2016., 44. lpp.).

         (4)  Komisijas ziņojums Eiropas Parlamentam un Padomei par īpašu pasākumu shēmas īstenošanu lauksaimniecībā par labu Egejas jūras nelielajām salām (COM(2016)796 final).

         (5)  Komisijas 2008. gada 23. aprīļa Regula (EK) Nr. 376/2008, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem (OV L 114, 26.4.2008., 3. lpp.).

         (6)  Komisijas 2016. gada 18. maija Deleģētā regula (ES) 2016/1237, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz noteikumiem importa un eksporta licenču sistēmas piemērošanai un Eiropas Parlamenta un Padomes Regulu (ES) Nr. 1306/2013 papildina attiecībā uz noteikumiem šādu licenču saņemšanai iemaksātā nodrošinājuma atbrīvošanai un atsavināšanai un ar ko groza Komisijas Regulas (EK) Nr. 2535/2001, (EK) Nr. 1342/2003, (EK) Nr. 2336/2003, (EK) Nr. 951/2006, (EK) Nr. 341/2007 un (EK) Nr. 382/2008 un atceļ Komisijas Regulas (EK) Nr. 2390/98, (EK) Nr. 1345/2005, (EK) Nr. 376/2008 un (EK) Nr. 507/2008 (OV L 206, 30.7.2016., 1. lpp.).

         (7)  Komisijas 2009. gada 31. augusta Regula (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (OV L 228, 1.9.2009., 3. lpp.).

         (8)  Komisijas 2017. gada 20. aprīļa Deleģētā regula (ES) 2017/1183, ar ko Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 papildina attiecībā uz informācijas un dokumentu paziņošanu Komisijai (OV L 171, 4.7.2017., 100. lpp.).

         (9)  Komisijas 2017. gada 20. aprīļa Īstenošanas regula (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un ar ko groza un atceļ vairākas Komisijas regulas (OV L 171, 4.7.2017., 113. lpp.).

         (10)  Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).

         (11)  Komisijas 2009. gada 30. novembra Regula (EK) Nr. 1122/2009, ar ko paredz sīki izstrādātus noteikumus, lai īstenotu Padomes Regulu (EK) Nr. 73/2009 attiecībā uz savstarpēju atbilstību, modulāciju un integrēto administrēšanas un kontroles sistēmu saskaņā ar minētajā regulā paredzētajām tiešā atbalsta shēmām lauksaimniekiem, kā arī lai īstenotu Padomes Regulu (EK) Nr. 1234/2007 attiecībā uz savstarpēju atbilstību saskaņā ar vīna nozarē paredzēto atbalsta shēmu (OV L 316, 2.12.2009., 65. lpp.).

         (12)  Komisijas 2014. gada 11. marta Deleģētā regula (ES) Nr. 640/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā (OV L 181, 20.6.2014., 48. lpp.).

         (13)  Komisijas 2014. gada 17. jūlija Īstenošanas regula (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (OV L 227, 31.7.2014., 69. lpp.).

         PIELIKUMS
         “
               III PIELIKUMS

                  31. pantā minētā ikgadējā pārskata struktūra un saturs

               Pārskatam par iepriekšējo gadu ir šāda struktūra un saturs.
               1.   VISPĀRĪGAIS KONTEKSTS IEPRIEKŠĒJĀ GADĀ
               1.1.   Sociālekonomiskais konteksts.
               1.2.   Lauksaimniecības stāvoklis un tā attīstība.
               2.   PASĀKUMU UN DARBĪBU FIZISKĀ UN FINANSIĀLĀ ĪSTENOŠANA
               2.1.   Pārskata tabula, kurā norādīti finanšu dati par atbalstu vietējai ražošanai un īpašo piegādes režīmu, arī sākotnējais piešķīrums katram pasākumam un darbībai, kā arī faktiskie izdevumi un attiecīgā gadījumā valsts atbalsts, kas sniegts saskaņā ar Regulas (ES) Nr. 229/2013 17. pantu.
               2.2.   Plašs apraksts par katra programmā ietvertā pasākuma un darbības fizisko un finansiālo īstenošanu, arī par tehnisko palīdzību:

                           a)

                           attiecībā uz īpašo piegādes režīmu – Egejas jūras nelielo salu gada piegādes bilances dati un analīze;

                           b)

                           attiecībā uz atbalstu vietējai ražošanai – katra programmā norādītā pasākuma un darbības fiziskās un finansiālās īstenošanas dati un analīze, to vidū tādi dati kā saņēmēju skaits, maksājuma aptverto dzīvnieku skaits, atbalsttiesīgā platība un/vai attiecīgo saimniecību skaits. Vajadzības gadījumā datiem jāpievieno tās nozares apskats un analīze, uz kuru attiecas pasākums.

                     3.   PROGRAMMAS DARBĪBAS RĀDĪTĀJI IEPRIEKŠĒJĀ GADĀ
               3.1.   Pasākumu un darbību virzība uz programmas konkrētajiem mērķiem un prioritātēm un Regulas (ES) Nr. 229/2013 2. pantā noteiktajiem vispārīgajiem mērķiem:

                           a)

                           to nacionālo rādītāju dinamika un analīze, ar kuriem programmas konkrētos mērķus izsaka kvantitatīvi, un novērtējums par to, kādā mērā ir sasniegti konkrētie mērķi, kas izvirzīti katram programmā ietvertajam pasākumam;

                           b)

                           attiecībā uz īpašo piegādes režīmu – informācija par to, kādā veidā piešķirtās priekšrocības ir nodotas tālāk, kā arī to, kādi pasākumi un kādas pārbaudes ir veiktas, lai pārliecinātos par priekšrocību nodošanu tālāk saskaņā ar šīs regulas 4. pantu;

                           c)

                           attiecībā uz īpašo piegādes režīmu – atbalsta samērīguma analīze salīdzinājumā ar papildu izmaksām par transportēšanu uz Egejas jūras nelielajām salām, un attiecībā uz pārstrādei paredzētiem produktiem un lauksaimniecības resursiem – papildu izmaksas, ko rada izolētais un attālais ģeogrāfiskais novietojums;

                           d)

                           gada dati par kopējiem darbības rādītājiem, kas minēti šīs regulas 29. pantā, un to analīze, jo īpaši attiecībā uz Regulas (ES) Nr. 229/2013 2. pantā noteikto vispārīgo mērķu sasniegšanu.

                     3.2.   Secinājumi par pasākumu stratēģijas piemērotību programmas mērķu sasniegšanai un tās iespējamiem uzlabojumiem.
               4.   PROGRAMMAS PĀRVALDĪBA
               4.1.   Īss apskats par galvenajām problēmām, kas attiecīgajā gadā radušās pasākumu pārvaldīšanā un īstenošanā.
               4.2.   Statistika par kompetento iestāžu veiktajām pārbaudēm un piemērotajiem sodiem. Jebkāda papildu informācija, kas varētu noderēt, lai saprastu iesniegtos datus.
               5.   GROZĪJUMI
               Visu attiecīgajā gadā iesniegto programmas grozījumu un to pamatojumu īss kopsavilkums.
            ”


title: Komisijas Īstenošanas regula (ES) 2018/917 (2018. gada 27. jūnijs), ar ko attiecībā uz apstiprinājuma perioda pagarināšanu darbīgajām vielām alfa-cipermetrīnam, beflubutamīdam, benalaksilam, bentiavalikarbam, bifenazātam, boskalīdam, bromoksinilam, kaptānam, karvonam, hlorprofāmam, ciazofamīdam, desmedifamam, dimetoātam, dimetomorfam, dikvatam, etefonam, etoprofosam, etoksazolam, famoksadonam, fenamidonam, fenamifosam, flumioksazīnam, fluoksastrobīnam, folpetam, foramsulfuronam, formetanātam, Gliocladium catenulatum celmam J1446, izoksaflutolam, metalaksilam-M, metiokarbam, metoksifenozīdam, metribuzīnam, milbemektīnam, oksasulfuronam, Paecilomyces lilacinus celmam 251, fenmedifāmam, fosmetam, pirimifosmetilam, propamokarbam, protiokonazolam, pimetrozīnam un S-metolahloram groza Īstenošanas regulu (ES) Nr. 540/2011 (Dokuments attiecas uz EEZ.)

text:
               28.6.2018

               LV

               Eiropas Savienības Oficiālais Vēstnesis

               L 163/13

         KOMISIJAS ĪSTENOŠANAS REGULA (ES) 2018/917
   (2018. gada 27. jūnijs),
   ar ko attiecībā uz apstiprinājuma perioda pagarināšanu darbīgajām vielām alfa-cipermetrīnam, beflubutamīdam, benalaksilam, bentiavalikarbam, bifenazātam, boskalīdam, bromoksinilam, kaptānam, karvonam, hlorprofāmam, ciazofamīdam, desmedifamam, dimetoātam, dimetomorfam, dikvatam, etefonam, etoprofosam, etoksazolam, famoksadonam, fenamidonam, fenamifosam, flumioksazīnam, fluoksastrobīnam, folpetam, foramsulfuronam, formetanātam, Gliocladium catenulatum celmam J1446, izoksaflutolam, metalaksilam-M, metiokarbam, metoksifenozīdam, metribuzīnam, milbemektīnam, oksasulfuronam, Paecilomyces lilacinus celmam 251, fenmedifāmam, fosmetam, pirimifosmetilam, propamokarbam, protiokonazolam, pimetrozīnam un S-metolahloram groza Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
   tā kā:

               (1)

               Komisijas Īstenošanas regulas (ES) Nr. 540/2011 (2) pielikuma A daļā noteiktas darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.

               (2)

               Darbīgo vielu dikvata, famoksadona, flumioksazīna, metalaksila-M un pimetrozīna apstiprinājuma periodi tika pagarināti ar Komisijas Īstenošanas regulu (ES) 2017/841 (3). Minēto vielu apstiprinājuma periodi beigsies 2018. gada 30. jūnijā. Saskaņā ar Komisijas Regulas (ES) Nr. 1141/2010 (4) 4. pantu tika iesniegti pieteikumi, ar kuriem minētās vielas lūdza atkārtoti iekļaut Padomes Direktīvas 91/414/EEK (5) I pielikumā.

               (3)

               Darbīgo vielu alfa-cipermetrīna, benalaksila, bifenazāta, bromoksinila, hlorprofāma, ciazofamīda, desmedifama, etoksazola, fenamidona, foramsulfurona, Gliocladium catenulatum celma J1446, izoksaflutola, metoksifenozīda, milbemektīna, oksasulfurona, fenmedifāma un S-metolahlora apstiprinājuma periodi pēdējo reizi tika pagarināti ar Īstenošanas regulu (ES) 2017/841. Minēto vielu apstiprinājuma periodi beigsies 2018. gada 31. jūlijā.

               (4)

               Darbīgo vielu beflubutamīda, kaptāna, dimetoāta, dimetomorfa, etoprofosa, folpeta, formetanāta, metiokarba, metribuzīna, fosmeta, pirimifosmetila un propamokarba apstiprinājuma periodi tika pagarināti ar Komisijas Īstenošanas regulu (ES) 2015/404 (6). Minēto vielu apstiprinājuma periodi beigsies 2018. gada 31. jūlijā.

               (5)

               Darbīgo vielu etefona un fenamifosa apstiprinājuma periodi tika pagarināti ar Komisijas Īstenošanas regulu (ES) 2015/415 (7). Minēto vielu apstiprinājuma periodi beigsies 2018. gada 31. jūlijā.

               (6)

               Darbīgo vielu bentiavalikarba, boskalīda, karvona, fluoksastrobīna, Paecilomyces lilacinus celma 251 un protiokonazola apstiprinājuma periodi beigsies 2018. gada 31. jūlijā.

               (7)

               Šīs regulas 3. līdz 5. apsvērumā minēto vielu apstiprinājuma atjaunošanas pieteikumi tika iesniegti saskaņā ar Komisijas Īstenošanas regulu (ES) Nr. 844/2012 (8).

               (8)

               Ņemot vērā to, ka no pieteikumu iesniedzējiem neatkarīgu iemeslu dēļ vielu novērtēšana ir aizkavējusies, minēto darbīgo vielu apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Tāpēc minētie apstiprinājuma periodi būtu jāpagarina.

               (9)

               Ņemot vērā Regulas (EK) Nr. 1107/2009 17. panta pirmās daļas mērķi, ja Komisija pieņem regulu, kurā noteikts, ka kādai šīs regulas pielikumā minētajai darbīgajai vielai apstiprinājums netiek atjaunots, jo nav izpildīti apstiprināšanas kritēriji, Komisija, izvēloties attiecīgo vēlāko datumu, apstiprinājuma termiņa beigas nosaka vai nu tajā pašā datumā, kāds bijis noteikts pirms šīs regulas pieņemšanas, vai datumā, kurā stājas spēkā regula, ar ko darbīgās vielas apstiprinājums netiek atjaunots. Attiecībā uz gadījumiem, kad Komisija pieņem regulu, ar kuru paredz atjaunot šīs regulas pielikumā minētas darbīgās vielas apstiprinājumu, tā atbilstoši apstākļiem centīsies noteikt agrāko iespējamo piemērošanas datumu.

               (10)

               Ņemot vērā to, ka dažu minēto darbīgo vielu apstiprinājuma termiņš beidzas 2018. gada 30. jūnijā, šai regulai būtu jāstājas spēkā pēc iespējas drīzāk.

               (11)

               Tāpēc Īstenošanas regula (ES) Nr. 540/2011 būtu attiecīgi jāgroza.

               (12)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 27. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (3)  Komisijas 2017. gada 17. maija Īstenošanas regula (ES) 2017/841, ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām alfa-cipermetrīnam, Ampelomyces quisqualis celmam AQ 10, benalaksilam, bentazonam, bifenazātam, bromoksinilam, karfentrazonetilam, hlorprofāmam, ciazofamīdam, desmedifamam, dikvatam, DPX KE 459 (flupirsulfuronmetilam), etoksazolam, famoksadonam, fenamidonam, flumioksazīnam, foramsulfuronam, Gliocladium catenulatum celmam J1446, imazamoksam, izoksaflutolam, laminarīnam, metalaksilam-M, metoksifenozīdam, milbemektīnam, oksasulfuronam, pendimetalīnam, fenmedifāmam, pimetrozīnam, S-metolahloram un trifloksistrobīnam (OV L 125, 18.5.2017., 12. lpp.).

      (4)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).

      (5)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (6)  Komisijas 2015. gada 11. marta Īstenošanas regula (ES) 2015/404, ar ko attiecībā uz apstiprinājuma periodu pagarināšanu darbīgajām vielām beflubutamīdam, kaptānam, dimetoātam, dimetomorfam, etoprofosam, fipronilam, folpetam, formetanātam, glufosinātam, metiokarbam, metribuzīnam, fosmetam, pirimifosmetilam un propamokarbam groza Īstenošanas regulu (ES) Nr. 540/2011 (OV L 67, 12.3.2015., 6. lpp.).

      (7)  Komisijas 2015. gada 12. marta Īstenošanas regula (ES) 2015/415, ar ko groza Īstenošanas regulu (ES) Nr. 540/2011 attiecībā uz apstiprinājuma periodu pagarināšanu darbīgajām vielām etefonam un fenamifosam (OV L 68, 13.3.2015., 28. lpp.).

      (8)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:

                  1)

                  attiecībā uz 15. rindu par dikvatu datumu sestajā slejā “Apstiprināšanas termiņa beigas” aizstāj ar “2019. gada 30. jūnijs”;

                  2)

                  attiecībā uz 23. rindu par pimetrozīnu datumu sestajā slejā “Apstiprināšanas termiņa beigas” aizstāj ar “2019. gada 30. jūnijs”;

                  3)

                  attiecībā uz 35. rindu par famoksadonu datumu sestajā slejā “Apstiprināšanas termiņa beigas” aizstāj ar “2019. gada 30. jūnijs”;

                  4)

                  attiecībā uz 37. rindu par metalaksilu-M datumu sestajā slejā “Apstiprināšanas termiņa beigas” aizstāj ar “2019. gada 30. jūnijs”;

                  5)

                  attiecībā uz 39. rindu par flumioksazīnu datumu sestajā slejā “Apstiprināšanas termiņa beigas” aizstāj ar “2019. gada 30. jūnijs”;

                  6)

                  attiecībā uz 42. rindu par oksasulfuronu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  7)

                  attiecībā uz 44. rindu par foramsulfuronu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  8)

                  attiecībā uz 46. rindu par ciazofamīdu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  9)

                  attiecībā uz 62. rindu par fenamidonu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  10)

                  attiecībā uz 63. rindu par izoksaflutolu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  11)

                  attiecībā uz 78. rindu par hlorprofāmu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  12)

                  attiecībā uz 83. rindu par alfa-cipermetrīnu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  13)

                  attiecībā uz 84. rindu par benalaksilu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  14)

                  attiecībā uz 85. rindu par bromoksinilu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  15)

                  attiecībā uz 86. rindu par desmedifamu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  16)

                  attiecībā uz 88. rindu par fenmedifāmu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  17)

                  attiecībā uz 96. rindu par metoksifenozīdu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  18)

                  attiecībā uz 97. rindu par S-metolahloru datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  19)

                  attiecībā uz 98. rindu par Gliocladium catenulatum celmu J1446 datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  20)

                  attiecībā uz 99. rindu par etoksazolu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  21)

                  attiecībā uz 109. rindu par bifenazātu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  22)

                  attiecībā uz 110. rindu par milbemektīnu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  23)

                  attiecībā uz 141. rindu par fenamifosu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  24)

                  attiecībā uz 142. rindu par etefonu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  25)

                  attiecībā uz 145. rindu par kaptānu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  26)

                  attiecībā uz 146. rindu par folpetu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  27)

                  attiecībā uz 147. rindu par formetanātu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  28)

                  attiecībā uz 148. rindu par metiokarbu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  29)

                  attiecībā uz 149. rindu par dimetoātu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  30)

                  attiecībā uz 150. rindu par dimetomorfu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  31)

                  attiecībā uz 152. rindu par metribuzīnu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  32)

                  attiecībā uz 153. rindu par fosmetu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  33)

                  attiecībā uz 154. rindu par propamokarbu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  34)

                  attiecībā uz 155. rindu par etoprofosu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  35)

                  attiecībā uz 156. rindu par pirimifosmetilu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  36)

                  attiecībā uz 158. rindu par beflubutamīdu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  37)

                  attiecībā uz 163. rindu par bentiavalikarbu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  38)

                  attiecībā uz 164. rindu par boskalīdu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  39)

                  attiecībā uz 165. rindu par karvonu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  40)

                  attiecībā uz 166. rindu par fluoksastrobīnu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  41)

                  attiecībā uz 167. rindu par Paecilomyces lilacinus celmu 251, datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”;

                  42)

                  attiecībā uz 168. rindu par protiokonazolu datumu sestajā slejā “Apstiprināšanas termiņa beigas” aizstāj ar “2019. gada 31. jūlijs”.